Auditor's report — SCC, period 2025Q3 (reviewed, opinion: unqualified)
Auditor firm: KPMG
Signed: 2025-11-10

บริษัทปูนซิเมนต์ไทย จำกัด (มหาชน)

และบริษัทย่อย

งบการเงินรวมระหว่างกาลและงบการเงินระหว่างกาล
สำหรับงวดสามเดือนและเก้าเดือนสิ้นสุดวันที่ 30 กันยายน 2568

และ

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

บริษัทปูนซิเมนต์ไทย จำกัด (มหาชน)

และบริษัทย่อย

งบการเงินรวมระหว่างกาล
สำหรับงวดสามเดือนและเก้าเดือนสิ้นสุดวันที่ 30 กันยายน 2568

และ

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอ  คณะกรรมการบริษัทปูนซิเมนต์ไทย จำกัด (มหาชน)

ข้าพเจ้าได้สอบทานงบฐานะการเงินรวม ณ วันที่ 30 กันยายน 2568 งบกำไรขาดทุนรวม และงบกำไรขาดทุนเบ็ดเสร็จรวม 
สำหรับงวดสามเดือนและเก้าเดือนสิ้นสุดวันที่ 30 กันยายน 2568 งบการเปลี่ยนแปลงส่วนของผู้ถือหุ้นรวม และ
งบกระแสเงินสดรวม สำหรับงวดเก้าเดือนสิ้นสุดวันที่ 30 กันยายน 2568 และหมายเหตุประกอบงบการเงินแบบย่อ 
(ข้อมูลทางการเงินระหว่างกาล) ของบริษัทปูนซิเมนต์ไทย จำกัด (มหาชน) และบริษัทย่อย ซึ่งผู้บริหารของกิจการ
เป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 
เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาล
โดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบ และวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้น ข้าพเจ้าจึงไม่แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าว ไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินระหว่างกาลข้อ 6 ในระหว่างงวดเก้าเดือนสิ้นสุดวันที่ 30 กันยายน 2568บริษัทร่วมของกลุ่มบริษัท (ก่อนที่จะเกิดการเปลี่ยนแปลงสถานะของเงินลงทุนในเดือนมิถุนายน 2568) ได้เข้าซื้อธุรกิจ
แห่งหนึ่งในประเทศสิงคโปร์ และรับรู้ผลกำไรจากการซื้อในราคาต่อรอง ซึ่งกลุ่มบริษัทได้รับรู้กำไรดังกล่าวตามวิธี
ส่วนได้เสียในงบกำไรขาดทุนรวม โดย ณ วันที่รายงาน มูลค่าสิ่งตอบแทนที่โอนให้เป็นมูลค่าที่ประมาณการ
อาจมีการปรับปรุง เนื่องจากอยู่ระหว่างประเมินให้แล้วเสร็จ ส่งผลให้กลุ่มบริษัทอาจมีการปรับปรุงส่วนแบ่งกำไรและมูลค่าตามบัญชีของเงินลงทุน ทั้งนี้ ข้าพเจ้ามิได้ให้ข้อสรุปอย่างมีเงื่อนไขในเรื่องนี้

(สุรีย์รัตน์ ทองอรุณแสง)

ผู้สอบบัญชีรับอนุญาต

เลขทะเบียน 4409

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

10 พฤศจิกายน 2568